U-I-23/08
Natisni
Opravilna št.:
U-I-23/08
Datum odločitve:
8. 5. 2008
ECLI:
ECLI:SI:USRS:2008:U.I.23.08
Akt:
Uredba o državnem lokacijskem načrtu za avtocesto na odseku Lenart–Senarska (Uradni list RS, št. 109/04), 5., 6., 9., 18., 22., 38., 39., 43., in 44. čl. 
Grafične priloge državnega lokacijskega načrta
Izrek:
Pobuda za začetek postopka za oceno ustavnosti in zakonitosti 5., 6., 9., 18., 22., 38., 39., 43., in 44. člena Uredbe o državnem lokacijskem načrtu za avtocesto na odseku Lenart–Senarska (Uradni list RS, št. 109/04) ter grafične priloge državnega lokacijskega načrta se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Simona Skerbinjek, Maribor in Silvo Weingerl, Spodnji Duplek
Datum vloge:
30. 1. 2008
Vrsta odločitve:
sklep
Vrsta rešitve:
zavrženje
Dokument:
US28089
Dokument v PDF obliki:
U-I-23-08.pdf
80 KB
Prenesite datoteko
U-I-23/08-7
8. 5. 2008
SKLEP
Ustavno sodišče je v postopku za preizkus pobude Simone Skerbinjek, Maribor, in Silva Weingerla, Spodnji Duplek, ki ju zastopa Andrej Kac, odvetnik v Mariboru, na seji 8. maja 2008
sklenilo:
Pobuda za začetek postopka za oceno ustavnosti in zakonitosti 5., 6., 9., 18., 22., 38., 39., 43., in 44. člena Uredbe o državnem lokacijskem načrtu za avtocesto na odseku Lenart–Senarska (Uradni list RS, št.
109/04) ter grafične priloge državnega lokacijskega načrta se zavrže.
Obrazložitev
1. Pobudnika izpodbijata Uredbo o državnem lokacijskem načrtu za avtocesto na odseku Lenart–Senarska (v nadaljevanju Uredba), kolikor načrtuje priključno cesto v dolžini 2985 m. Navajata, da je gradnja ceste predvidena v neposredni bližini parc. št. 13/3, k. o. Lenart v Slovenskih Goricah, ki je v njuni lasti. Zatrjujeta, da je Uredba v neskladju s 67., z 72. in s 73. členom Ustave.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Ustavno sodišče je v sklepu št. U-I-251/07 z dne 10. 1. 2008 (Uradni list RS, št. 6/08) sprejelo stališče, da se v primerih, ko izpodbijani predpis ne učinkuje neposredno, lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS.
3. Neposredno na podlagi izpodbijane Uredbe gradnja ni možna, saj mora upravni organ z odločbo dovoliti gradnjo in predpisati konkretne pogoje, ki jih je treba pri gradnji upoštevati. Tako iz razlogov, navedenih v citiranem sklepu, pobudnika nista izkazala pravnega interesa. Zato je Ustavno sodišče njuno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik